Hillar Teder
Hillar Teder (sündinud 10. septembril 1962), Eesti ettevõtja, kaubandus- ja kinnisvarategelane. Hillar Tederit on kriminaalkorras karistatud mõjuvõimuga kauplemise eest. Ta on Londoni börsi alternatiivnimekirjas noteeritud kinnisvaraettevõtte Arricano Real Estate Plc üks omanikke. See ettevõte on üks suuremaid arendajaid ja kaubanduskeskuste võrguoperaatoreid Ukrainas. Ta on lõpetanud 1980. aastal Tallinna 2. Keskkooli ja 1986. aastal Tallinna Polütehnilise Instituudi mehaanikainsenerina.